Депутатыр студентхэмрэ егъэджакIуэхэмрэ йопсалъэ
«Урысей зэкъуэт» партым и фракцэу Къэрал Думэм щыIэм щIыналъэхэм щригъэкIуэкI тхьэмахуэ лэжьыгъэм хиубыдэу Кавказ Ищхъэрэм ГъуазджэхэмкIэ и къэрал институтым и студентхэмрэ егъэджакIуэхэмрэ иджыблагъэ яхуэзащ УФ-м и Федеральнэ Зэхуэсым и Къэрал Думэм и депутат Щхьэгуэш Адэлбий.
ЗэIущIэр къыщызэIуихым абы щэнабзэмрэ гъуазджэмрэ ди зэманым мыхьэнэшхуэ зэраIэр къыхигъэщхьэхукIащ икIи а IэнатIэхэм ядэIэпыкъунымкIэ «Урысей зэкъуэтым» и фракцэм иригъэкIуэкI Iуэхухэм тепсэлъыхьащ. Къапщтэмэ, 2017 гъэм и бюджетым и проектыр щагъэхьэзырым партым и лIыкIуэхэр ткIийуэ къэуващ щэнхабзэм и IэнатIэм къэралыр зэрыдэIэпыкъум нэхъри зегъэужьыным и телъхьэу.
Щхьэгуэш Адэлбий зэIущIэм хэтахэр зыщIэупщIахэм жэуап иритащ. Ар тепсэлъыхьащ творческэ IэщIагъэхэм щыхурагъаджэ IуэхущIапIэхэм ядэIэпыкъуным, фестиваль зэмылIэужьыгъуэхэр къызэгъэпэщыным, IэщIагъэлI щIалэхэм я щIэныгъэм хэгъэхъуэным, гъуазджэм и лэжьакIуэ цIэрыIуэхэм щахуэзэ зэIущIэхэр къызэгъэпэщыным, нэгъуэщIхэми.
«Урысей зэкъуэт» партым и щIыналъэ къудамэм и пресс-IуэхущIапIэ.
